b'\n_START_ARTICLE_\nPontonas\n_START_PARAGRAPH_\nPontonas (pranc. ponton i\xc5\xa1 lot. ponto \xe2\x80\x93 tiltas ant val\xc4\x8di\xc5\xb3) \xe2\x80\x93 pl\xc5\xabduriuojanti priemon\xc4\x97, skirta ant vandens laikyti \xc4\xafvairiems \xc4\xafrenginiams. Pontonas daromas i\xc5\xa1 med\xc5\xbeio, plastiko, plieno arba lengvojo lydinio, gumbuoto audinio (pripu\xc4\x8diamasis pontonas), gel\xc5\xbebetonio._NEWLINE_Pontonai b\xc5\xabna standieji arba pripu\xc4\x8diamieji, atvirieji arba u\xc5\xbedarieji (su deniu), savaeigiai arba buksyruojami._NEWLINE_Pontonai naudojami kaip tilt\xc5\xb3, pontonini\xc5\xb3 kran\xc5\xb3, laikin\xc5\xb3 prieplauk\xc5\xb3 atramos. Taip pat naudojami kaip savaranki\xc5\xa1kos persik\xc4\x97limo per vandens kli\xc5\xabtis priemon\xc4\x97s. Nuskendusiems laivams i\xc5\xa1kelti, didel\xc4\x97s grimzl\xc4\x97s laivams perplukdyti per sekl\xc5\xb3 farvater\xc4\xaf naudojami special\xc5\xabs pripu\xc4\x8diamieji pontonai.'